1945 में दुनिया के पहले एटॉमिक बम टेस्ट करने वाले साइंटिस्ट पर बेस्ड है फिल्म
Christopher Nolan's Oppenheimer Movie: Tickets, Release Date, and More डायरेक्टर क्रिस्टोफर नोलन की फिल्म ओपनहाइमर भारत में 21 जुलाई को रिलीज होगी। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर का लीड रोल प्ले किया है
डायरेक्टर क्रिस्टोफर नोलन की फिल्म ओपनहाइमर भारत में 21 जुलाई को रिलीज होगी। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर का लीड रोल प्ले किया है। इन्होंने 1945 में दुनिया में पहली बार एटॉमिक बम टेस्ट किया था।
भारत में फिल्म की एडवांस बुकिंग शुरू हो चुकी है और फिल्म के फर्स्ट-डे फर्स्ट शो का सबसे महंगा टिकट 2450 रुपए में मुंबई के एक मल्टीप्लेक्स में बिका है। टिकट के इस प्राइस में टैक्स शामिल नहीं है।
मुंबई के फीनिक्स पैलेडियम मॉल में बिका अब तक सबसे महंगा टिकट 
रिपोर्ट्स के मुताबिक अब तक भारत में फिल्म ओपनहाइमर के 3 लाख टिकटों की एडवांस बुकिंग हो चुकी है। हर शहर में किसी भी फिल्म के टिकट का रेट अलग-अलग हो सकता है। अब तक आई रिपोर्ट्स के मुताबिक फिलहाल इस फिल्म का सबसे महंगा टिकट मुंबई के PVR ICON : फीनिक्स पैलेडियम मॉल में बिका है।
यहां IMAX स्क्रीन में इवनिंग (शाम 7 बजे) और नाईट ( रात 10 बजे) शो के लिए टिकट की कीमत बिना टैक्स के 2450 रुपए है।
दिल्ली-मुंबई में ₹1500-2500 में बिक रहे फिल्म के टिकट 
चेन्नई, बैंगलूरू, मुंबई और दिल्ली में भी फिल्म के फर्स्ट डे-फर्स्ट शो के टिकट के दाम 1500-2500 रुपए के बीच हैं। टिकट बुकिंग प्लेटफॉर्म BookMyShow पर लोगों ने फिल्म के रात 12 बजे और सुबह 4 बजे के शो के लिए भी टिकट बुक किए हैं। फिल्म के 2D शो के टिकट भी 2000 रुपए में बिके हैं।
फिल्म बार्बी के 54,000 टिकट बुक हुए, 8% लोगों ने खरीदे दोनों फिल्मों के टिकट 
द इंडियन एक्सप्रेस को BookMyShow के CEO आशीष सक्सेना ने बताया- क्रिस्टोफर नोलन की फिल्म ओपनहाइमर ने भारत में बढ़िया शुरुआत की है। फिल्म की एडवांस बुकिंग रिलीज के तीन हफ्ते पहले शुरू हो गई। हमारे डेटाबेस के मुताबिक टिकट बुक करने वाली 42% ऑडियंस ने बेहतरीन थिएटर एक्सपीरियंस का लुत्फ उठाने के लिए IMAX स्क्रीन बुक किए हैं।
उन्होंने ये भी बताया कि फिल्म बार्बी के लिए अब तक 54,000 टिकट बुक हो चुके हैं। इनमें से 8% लोगों ने एक ही दिन दोनों फिल्मों के टिकट बुक किए हैं। जबकि, ओपनहाइमर देखने की चाह रखने वाले 22% लोग मिशन इम्पॉसिबल 7 देख चुके हैं।
फिल्म ओपनहाइमर में रॉबर्ट डाउनी जूनियर और एमिली ब्लंट भी नजर आएंगे। ये फिल्म 21 जुलाई को मार्गोट रॉबी की फिल्म बार्बी से बॉक्स-ऑफिस पर क्लैश होगी।
हॉलीवुड एक्टर ने भगवत गीता पढ़कर की किरदार की तैयारी:सिलियन बोले- ‘मुझे यह इंस्पायरिंग लगी’, ओएमजी के लिए अक्षय ने भी किया था ऐसा 
हॉलीवुड के मशहूर डायरेक्टर क्रिस्टोफर नोलन की हालिया रिलीज फिल्म 'ओपेनहाइमर' है। फिल्म में एक्टर सिलियन मर्फी ने साइंटिस्ट जे. रॉबर्ट ओपेनहाइमर का लीड रोल प्ले किया है। एक इंटरव्यू में सिलियन ने भगवत गीता का जिक्र किया।फिल्म को पेरिस के ले ग्रैंड रेक्स में 11 जुलाई को रिलीज किया गया था। (पूरी खबर पढ़ें)